**DARBA UZDEVUMS**

1. **Veicamais darbs:**

*Autoceļa Tehnikums – Lāčauss pārbūve Stāmerienas pagastā, Gulbenes novadā būvuzraudzība*.

Būvdarbus paredzēts izpildīt **120 dienu laikā no būvdarbu līguma noslēgšanas,**  ieskaitot tehnoloģisko pārtraukumu.

1. **Prasības būvuzraugam:**
	1. Atbildīgajam būvuzraugam jābūt sertificētam ceļu būvdarbu būvuzraudzībā.
	2. Būvuzrauga sertifikātam jābūt spēkā esošam visā būvuzraudzības darbu periodā.
	3. Būvuzrauga pienākumu pildīšanā drīkst iekļaut vairākas personas, un katrai no tām ir jāatbilst iepirkumā noteiktajām kvalifikācijas prasībām, kā arī būvuzraudzības veikšanā drīkst iesaistīt papildu sertificētus būvuzraugus un to palīgus.
	4. Neviens no būvuzraudzībā iesaistītajiem darbiniekiem nedrīkst būt interešu konfliktā savu pienākumu ietvaros.
	5. Uzraudzība jānodrošina, kad vien norit būvdarbi.
2. **Atbildīgā būvuzrauga pienākumi:**
	1. Sagatavot fakta konstatāciju aktus par izmaiņām būvprojektā un darba daudzumu izmaiņu aktus. Fakta konstatācijas aktu un izmaiņu aktu paraksta atbildīgais būvuzraugs, autoruzraugs, pasūtītāja pilnvarotais pārstāvis un būvuzņēmēja pilnvarotais pārstāvis.
	2. Izskatīt un apstiprināt būvuzņēmēja izstrādāto darbu veikšanas projektu.
	3. Balsoties uz būvuzņēmēja darbu veikšanas projektu, pirms būvdarbu uzsākšanas izstrādāt būvuzraudzības plānu un pievienot būvniecības lietai būvniecības informāciju sistēmā.
	4. Veikt būvuzraudzību saskaņā ar 2014.gada 19.augusta Ministru kabineta noteikumiem Nr. 500 „Vispārīgie būvnoteikumi” un objekta būvprojektu.
	5. Pirms būvdarbu uzsākšanas pārbaudīt būvdarbu izpildītāja sagatavotās darba programmas atbilstību specifikācijām un apstiprināt to, būvdarbu laikā pieprasīt savlaicīgu darba programmas aktualizāciju.
	6. Uzraudzīt, lai būvdarbi tiktu veikti plānotajā laikā un to veikšanai tiktu piesaistīti pietiekami resursi.
	7. Nodrošina pietiekamu skaitu kvalificētu darbinieku būvdarbu līgumā paredzēto būvdarbu uzraudzības veikšanai.
	8. Organizēt un vadīt būvdarbu vadības apspriedes.
	9. Sadarboties un tikties ar pasūtītāju, autoruzraugu, apmeklēt gan ārkārtas, gan regulārās būvdarbu vadības un pasūtītāja organizētās sanāksmes un piedalīties pasūtītāja noteiktās pārraudzības un kontroles vizītēs.
	10. Būvdarbu laikā veikt regulāru (ne retāk kā divas reizes nedēļā) būvobjekta apskati un mērījumus, izvērtēt būvdarbu un būvniecībā izmantoto materiālu atbilstību būvprojektam, par katru objekta apskates reizi veikt fotofiksāžu un ierakstus būvdarbu žurnālā.
	11. Nodrošina, lai paveikto būvdarbu kvalitāte un apjomi tiktu pienācīgi pārbaudīti un dokumentēti.
	12. Vērtēt būvdarbus, pārbaudīt un ar parakstu apstiprināt aktu par izpildītiem darbiem, noteikt konstatēto defektu ietekmi uz būves kalpošanu un sagatavot ar aprēķiniem pamatotu kvalitātes novērtējuma ziņojumu.
	13. Piedalīties būvuzņēmēja kvalitātes pārbaudēs un veikt savas pārbaudes, lietojot ātrdarbīgas iekārtas un instrumentus un testējot tādas īpašības kā konstruktīvo kārtu ģeometriskos parametrus, garenslīpumu, šķērskritumu, augstuma atzīmes, nestspēju u.c., un šaubu gadījumā organizē attiecīgas, no būvdarbu veicēja neatkarīgas, kvalitātes pārbaudes.
	14. Iesūtīt pasūtītāja pilnvarotajai personai objekta apmeklējuma reizēs uzņemtās fotogrāfijas, kurās uzskatāmi redzami būvdarbi, novērojumi un problēmas.
	15. Izskatīt Būvuzņēmēja iesniegtos dokumentus un sniegt atbildi, cik ātri vien iespējams, bet ne vēlāk kā 5 (piecu) darba dienu laikā no attiecīgu dokumentu saņemšanas dienas, ja līgumā nav noteikti citi termiņi.
	16. Izskatīt un apstiprināt būvuzņēmēja iesniegto aktu 5 (piecu) darba dienu laikā pēc tā saņemšanas vai kopā ar rīkojumu veikt labojumus atdod atpakaļ būvuzņēmējam.
	17. Pārraudzīt paveikto būvdarbu pieņemšanu atbilstoši 2014.gada 14.oktobra Ministru kabineta noteikumiem Nr.633 „Autoceļu un ielu būvnoteikumi”.
	18. Dod būvuzņēmējam norādījumus par būvdarbu izpildi un defektu novēršanu. Būvprojekta nepilnību gadījumā konsultēties ar būvprojekta autoru un pieņemt lēmumus par izmaiņām būvprojektā.
	19. Pārbaudīt būvdarbu vadītāja veiktos ikdienas ierakstus būvdarbu elektroniskajā žurnālā, kontrolēt vai ir atbilstoši aizpildītas visas būvdarbu žurnāla daļas, ierakstīt norādījumus būvdarbu vadītājam būvdarbu žurnālā un veikt atzīmes par šo norādījumu izpildi.
	20. Kontrolēt seguma, segas pamatu, mākslīgo būvju izbūves procesu, veikt nepieciešamos mērījumus un pierakstīt brīvā formātā, un veikt fotografēšanu.
	21. Piedalīties segto darbu un nozīmīgo konstrukciju pieņemšanas komisijā.
	22. Kontrolēt izpildīto būvdarbu apjomu uzmērījumus un uzmērījumu dokumentus, ar parakstu apliecināt to atbilstību faktiskai situācijai un uzglabāt uzmērījumu kontroles pierakstus līdz izpildīto būvdarbu kvalitātes novērtējuma apstiprināšanai.
	23. Sadarboties ar būvuzņēmēju būvdarbu veikšanai nepieciešamo oficiālo dokumentu saņemšanā.
	24. Kontrolēt, lai būvuzņēmējs ievēro saskaņoto satiksmes organizācijas plānu.
	25. Tieši pārraudzīt būvuzraugu palīgu darbu būvobjektā (ja tāds tiek piesaistīts). Ja būvdarbu laikā rodas situācijas, kas apdraud būvdarbu kvalitāti, termiņus, izmaksas, satiksmes drošību, vai ir pretrunā ar tiesību aktos izvirzītajām prasībām, ziņot pasūtītāja pilnvarotajam pārstāvim pa tālruni 27846391, un pieņemt lēmums par apdraudējuma vai problēmas novēršanu.
	26. Savlaicīgi brīdināt pasūtītāja pilnvaroto pārstāvis pa tālruni 27846391, ja būvdarbu veikšanai nepieciešama pasūtītāja aktīva rīcība. Ja būvuzraudzības veikšanai nepieciešamie lēmumi pārsniedz līgumā atrunātās pilnvaras, jāsagatavo lēmumprojekts un pēc pasūtītāja pilnvarotā pārstāvja uzaicinājuma jāpiedalās pasūtītāja rīkotās sanāksmēs.
3. **Uzraudzības veikšanas vieta**

Galvenā Uzraudzības darbu veikšanas vieta: *autoceļš Tehnikums – Lāčauss Stāmerienas pagastā, Gulbenes novadā*.